Fontos jogi nyilatkozat

|

52006DP0508

Az Európai Parlament állásfoglalása az eljárási szabályzat 139. cikkének módosításáról, a nyelvi rendszerre vonatkozó átmeneti intézkedésről (2006/2244(REG))

Hivatalos Lap 316 E , 22/12/2006 o. 0115 - 0116

		P6_TA(2006)0508A nyelvi rendszerre vonatkozó átmeneti intézkedésAz Európai Parlament állásfoglalása az eljárási szabályzat 139. cikkének módosításáról, a nyelvirendszerre vonatkozó átmeneti intézkedésről (2006/2244(REG))Az Európai Parlament,- tekintettel elnöke 2006. július 20-i levelére,- tekintettel eljárási szabályzata 201. és 202. cikkére,- tekintettel az Alkotmányügyi Bizottság jelentésére (A6-0391/2006),A. mivel a Parlament 2004. április 1-jén felvett egy intézkedést az eljárási szabályzatába, amely lehetővéteszi, hogy a Parlament nyelvi szabályainak alkalmazása során a 2004. májusában csatlakozott kilenc újnyelv tekintetében 2006. december 31-ig"kivételesen figyelembe kell venni a rendelkezésre álló tolmácsokés fordítók létszámából adódó lehetőségeket";B. mivel az e nyelvek esetében elért előrelépések mindazonáltal nem teszik lehetővé, hogy ezzel az átmenetiintézkedéssel az idei év végén új intézkedés nélkül fel lehessen hagyni, hanem élni kell a meghoszszabbításáravonatkozó lehetőséggel;C. mivel a 2007. január 1-jén csatlakozó bolgár és román nyelv esetében egy bizonyos ideig ugyanezek anehézségek fognak fellépni, és mivel az ebben az időpontban szintén hivatalos nyelvként csatlakozó írnyelv különös gyakorlati problémákat vet fel;D. mivel a fennálló átmeneti intézkedést újra kell fogalmazni, és a parlamenti ciklus végéig meg kell hoszszabbítanie helyzet figyelembevétele érdekében;E. mivel a cél a teljes többnyelvűség megvalósítása marad, az eljárási szabályzat 138. cikkében meghatározottaknakmegfelelően,1. úgy határoz, hogy az alábbi módon módosítja eljárási szabályzatát;2. úgy határoz, hogy a módosítás 2007. január 1-jén lép hatályba;3. utasítja elnökét, hogy továbbítsa ezen határozatot tájékoztatás céljából a Tanácsnak, valamint a Bizottságnak.HATÁLYOS SZÖVEG | MÓDOSÍTÁSOK |1. módosítás139. cikk1. A 138. cikk alkalmazása során, az Európai Unióhoz 2004. május 1-én csatlakozott tagállamok hivatalos nyelveiretekintettel, ettől az időponttól kezdődően 2006. december 31-ig bezárólag kivételesen figyelembe kell venni a rendelkezésreálló tolmácsok és fordítók létszámából adódó lehetőségeket. | 1. A hatodik parlamenti ciklus végéig tartó átmeneti időszakbanel lehet térni a 138. cikk rendelkezéseitől, ha ésamennyiben valamely hivatalos nyelven a megfelelő intézkedésekellenére nem áll rendelkezésre elegendő létszámú tolmácsés fordító. |2. A főtitkár negyedévenként részletes jelentést nyújt be az Elnökséghez a 138. cikk teljes körű alkalmazása érdekében tett előrelépésekről, és ennek másolatát valamennyi képviselő részére eljuttatja. | 2. Az Elnökség a főtitkár javaslatára valamennyi érintett hivatalos nyelvre vonatkozóan megállapítja a (1) bekezdés feltételeinek fennállását, és a főtitkár előrelépésekről szóló jelentése alapján félévente felülvizsgálja a határozatát. Az Elnökség határozza meg a szükséges végrehajtási rendelkezéseket. || 2a. A Tanács által a Szerződések alapján meghozott, a Tanács és az Európai Parlament által közösen elfogadott jogi aktusok -a rendeletek kivételével - megszövegezéséről szóló, ideiglenes külön szabályok alkalmazandók. |3. A Parlament, az Elnökség indokolással ellátott ajánlására, bármikor határozhat e cikk idő előtti hatályon kívül helyezéséről, vagy az (1) bekezdésben megjelölt határidőn belüli meghosszabbításáról. | 3. A Parlament, az Elnökség indokolással ellátott ajánlására, bármikor határozhat e cikk idő előtti hatályon kívül helyezéséről, vagy az (1) bekezdésben megjelölt határidőn belüli meghosszabbításáról. |--------------------------------------------------


title: 2014/567/EU: Az Európai Parlament határozata ( 2014. április 3. ) az Európai Rendőrakadémia 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/174

         AZ EURÓPAI PARLAMENT HATÁROZATA
   (2014. április 3.)
   az Európai Rendőrakadémia 2012-es pénzügyi évre szóló költségvetésének végrehajtására vonatkozó mentesítésről
   (2014/567/EU)
   AZ EURÓPAI PARLAMENT,

               —

               tekintettel az Európai Rendőrakadémia 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Rendőrakadémia 2012-es pénzügyi évre vonatkozó éves beszámolójáról szóló jelentésére, az akadémia válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Rendőrakadémia (CEPOL) létrehozásáról szóló, 2005. szeptember 20-i 2005/681/IB tanácsi határozatra (4) és különösen annak 16. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel a 2011. június 30-i C(2011) 4680 bizottsági határozatra, melyben a Bizottság elfogadja az Európai Rendőrakadémiának a 2343/2002/EK, Euratom rendelettől való eltérésre vonatkozó kérelmét,

               —

               tekintettel az Európai Rendőrakadémia 2010. július 12-i jelentésére a magánkiadások visszatérítéséről (10/0257/KA),

               —

               tekintettel az Európai Rendőrakadémia által megrendelt külső ellenőrzésre a magánkiadások visszatérítése vonatkozásában (szerződésszám: CEPOL/2010/001),

               —

               tekintettel az Európai Rendőrakadémia ötéves külső értékeléséről szóló végleges jelentésre (szerződésszám: CEPOL/CT/2010/002),

               —

               tekintettel az Igazságügyek, Szabadság és Biztonság Főigazgatóság 2009. évi tevékenységéről szóló jelentésre,

               —

               tekintettel az Európai Rendőrakadémia 2010–2014-es többéves cselekvési tervének végrehajtásáról szóló, negyedik előrehaladási jelentésére,

               —

               tekintettel a Számvevőszék jelentésére az Európai Rendőrakadémia 2010–2014-es többéves cselekvési tervének végrehajtásáról,

               —

               tekintettel a Belső Ellenőrzési Szolgálat (IAS) 2011. július 4-i feljegyzésére (Ares (2011) 722479) az Európai Rendőrakadémia 2010–2014-es többéves cselekvési tervének végrehajtásáról szóló, harmadik előrehaladási jelentésről,

               —

               tekintettel az Európai Rendőrakadémia jelentésére és mellékleteire az Európai Parlament „2009. évi mentesítés: Európai Rendőrakadémia” című állásfoglalásának végrehajtásáról,

               —

               tekintettel az Európai Rendőrakadémia jelentésére és mellékleteire közbeszerzési kézikönyvének alkalmazásáról a 2010. július 1. és 2011. július 1. közötti időszakban,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0240/2014),

               1.

               mentesítést ad az Európai Rendőrakadémia igazgatója számára az akadémia 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Rendőrakadémia igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 29. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 256., 2005.10.1., 63. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács (EU) 2017/955 határozata (2017. május 29.) a Szén- és Acélipari Kutatási Alap Kutatási Programjának elfogadásáról és az e programra vonatkozó többéves technikai iránymutatásokról szóló 2008/376/EK határozat módosításáról

text:
                  7.6.2017

                  HU

                  Az Európai Unió Hivatalos Lapja

                  L 144/17

            A TANÁCS (EU) 2017/955 HATÁROZATA
      (2017. május 29.)
      a Szén- és Acélipari Kutatási Alap Kutatási Programjának elfogadásáról és az e programra vonatkozó többéves technikai iránymutatásokról szóló 2008/376/EK határozat módosításáról
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre,
      tekintettel az Európai Unióról szóló szerződéshez és az Európai Unió működéséről szóló szerződéshez csatolt, az ESZAK-Szerződés lejártának pénzügyi következményeiről és a Szén- és Acélipari Kutatási Alapról szóló 37. jegyzőkönyvre és különösen annak 2. cikke második bekezdésére,
      tekintettel az Európai Bizottság javaslatára,
      tekintettel az Európai Parlament véleményére (1),
      mivel:

                  (1)

                  Az 1291/2013/EU európai parlamenti és tanácsi rendelettel (2) létrehozott „Horizont 2020” kutatási és innovációs keretprogram (2014–2020) („Horizont 2020” keretprogram) a 2008/376/EK tanácsi határozat (3) felülvizsgálatára ösztönöz annak érdekében, hogy a Szén- és Acélipari Kutatási Alap Kutatási Programja („RFCS-program”) kiegészítse a „Horizont 2020” keretprogramnak a szén- és acéliparhoz kapcsolódó ágazatok szempontjából releváns intézkedéseit.

                  (2)

                  Az RFCS-programban és a „Horizont 2020” keretprogramban való részvétel keretszabályainak koherenssé tétele érdekében az RFCS programban való részvétel egyes szabályait hozzá kell igazítani a „Horizont 2020” keretprogram részvételi szabályaihoz.

                  (3)

                  A nagyobb átláthatóság, valamint a Bizottság keretei között működő szakértői csoportok munkájával való összhang biztosítása érdekében, továbbá abból a célból, hogy a lehető legnagyobb mértékben biztosított legyen a szak- és az érdekterületek, valamint a két nem kiegyensúlyozott képviselete, felül kell vizsgálni a tanácsadó és a technikai csoportok hatáskörére és összetételére vonatkozó szabályokat, különös tekintettel a Bizottság által kijelölt szakértők típusára.

                  (4)

                  Célszerű megfontolni a támogatási szabályok egyszerűsítését annak érdekében, hogy a kis- és középvállalkozások (kkv-k) számára könnyebb legyen a részvétel az RFCS-programban, valamint a kkv-tulajdonosok és más, munkabérben nem részesülő természetes személyek támogatható személyi költségeinek meghatározásával összefüggésben lehetővé tenni az „egységköltségek” alkalmazását.

                  (5)

                  A 2008/376/EK határozat végrehajtásához szükséges intézkedéseket a 182/2011/EU európai parlamenti és tanácsi rendelettel összhangban kell elfogadni (4).

                  (6)

                  A 2008/376/EK határozatot ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      A 2008/376/EK határozat a következőképpen módosul:

                  1.

                  A 21. cikk helyébe a következő szöveg lép:
                  „21. cikk
                  A tanácsadó csoportok feladatai
                  A szénnel és acéllal kapcsolatos KTF-szempontok tekintetében minden egyes tanácsadó csoport a következő területeken ad tanácsot a Bizottságnak:

                              a)

                              a kutatási program általános alakulása, a 25. cikk (3) bekezdésében említett információs csomag és a jövőbeli iránymutatások;

                              b)

                              az egyéb uniós és nemzeti szintű KTF-programok összhangja és az esetleges párhuzamos működés;

                              c)

                              a KTF-projektek ellenőrzésére vonatkozó elvek meghatározása;

                              d)

                              az egyes projektek keretében végzett munka relevanciája;

                              e)

                              a kutatási programnak a II. fejezet 3. és 4. szakaszában felsorolt kutatási céljai;

                              f)

                              az információs csomagban felsorolt elsődleges éves célkitűzések és adott esetben a 25. cikk (2) bekezdésében említetteknek megfelelően a célzott pályázati felhívásokra vonatkozó elsődleges célkitűzések;

                              g)

                              a KTF-tevékenységek értékelésére és kiválasztására vonatkozó kézikönyvnek a 27. és 28. cikkben meghatározottaknak megfelelő elkészítése;

                              h)

                              a KTF-tevékenységre vonatkozó pályázatok értékelésével kapcsolatos szabályok és eljárások és azok hatékonysága;

                              i)

                              a 24. cikkben említett technikai csoportok száma, hatásköre és felépítése;

                              j)

                              a célzott pályázati felhívások kidolgozása a 25. cikk (2) bekezdésének megfelelően;

                              k)

                              a Bizottság kérésére hozott egyéb intézkedések.”

                  2.

                  A 22. cikk helyébe a következő szöveg lép:
                  „22. cikk
                  A tanácsadó csoportok összetétele
                  (1)   Minden egyes tanácsadó csoportot a mellékletben meghatározott táblázatoknak megfelelően kell összeállítani. A tanácsadó csoport tagjai a Bizottság által kijelölt személyek, akik az érdekelt felek közös érdekeit képviselik. Nem egyes érdekelt feleket, hanem a különböző érdekelt szervezetek közös véleményét kell képviselniük.
                  A tagok megbízatása 42 hónapra szól. Azok a tagok, akik már nem tudnak érdemben hozzájárulni a csoport munkájához, akik lemondanak a tisztségükről vagy akik, akár megbízatásuk lejárta után is, olyan – különösen a vállalkozásokra, az ezek üzleti kapcsolataira vagy költségösszetevőire vonatkozó – információt fednek fel, amely a szakmai titoktartási kötelezettség tárgyát képezi, a tanácsadó csoportok további üléseire nem kaphatnak meghívást, és a megbízatásuk lejártáig terjedő időtartamra más személy jelölhető ki a helyükre.
                  (2)   A tanácsadó csoportok tagjait olyan, a II. fejezet 3. és 4. szakaszában felsorolt területeken jártas szakértők közül kell kiválasztani, akik benyújtották pályázatukat a nyilvános pályázati felhívásra. E szakértők kijelölhetők a melléklet táblázataiban említett szervezetek vagy a tagállamok által tett javaslatok alapján is.
                  A tagoknak az érintett területen kell tevékenykedniük, és ismerniük kell az iparági prioritásokat.
                  (3)   A Bizottság – a tanácsadó csoportok konkrét feladatait, az elvárt szakismereteket és a szakértők kiválasztási eljárásának eredményét figyelembe véve – törekszik arra, hogy minden tanácsadó csoportban garantálja a magas szintű hozzáértést, valamint a szakterületek és az érdekeltségi területek, illetve a lehetőségekhez képest a nemek és a földrajzi hovatartozás kiegyensúlyozott képviseletét.”

                  3.

                  A 24. cikk helyébe a következő szöveg lép:
                  „24. cikk
                  A szén- és acélipari technikai csoportok létrehozása és feladatai
                  (1)   A szén- és acélipari technikai csoportok (a továbbiakban: technikai csoportok) a Bizottságnak a kutatási és kísérleti vagy demonstrációs projektek ellenőrzése terén adnak tanácsokat.
                  A technikai csoportok tagjait a Bizottság jelöli ki személyes minőségükben.
                  Azok a tagok, akik már nem tudnak érdemben hozzájárulni a csoport munkájához, akik lemondanak a tisztségükről vagy akik, akár megbízatásuk lejárta után is, olyan – különösen a vállalkozásokra, az ezek üzleti kapcsolataira vagy költségösszetevőire vonatkozó – információt fednek fel, amely szakmai titoktartási kötelezettség tárgyát képezi, a technikai csoportok további üléseire nem kaphatnak meghívást.
                  (2)   A technikai csoportok tagjait olyan, a II. fejezet 3. és 4. szakaszában felsorolt területeken a kutatási stratégiában, az irányításban vagy a termelésben jártas szakértők közül kell kiválasztani, akik benyújtották pályázatukat a nyilvános pályázati felhívásra.
                  A tagoknak az érintett területen kell tevékenykedniük, és a kapcsolódó ágazatokban a kutatási stratégiáért, az irányításért vagy a termelésért kell felelniük.
                  (3)   A Bizottság – a technikai csoportok konkrét feladatait, az elvárt szakismereteket és a szakértők kiválasztási eljárásának eredményét figyelembe véve – törekszik arra, hogy minden technikai csoportban garantálja a magas szintű hozzáértést, valamint a szakterületek, illetve a lehetőségekhez képest a nemek és a földrajzi hovatartozás kiegyensúlyozott képviseletét. A technikai csoportbeli tagság nem zárja ki az értékelési szakértőként folytatott tevékenységre való alkalmasságot.
                  A Bizottság gondoskodik azon szabályok és eljárások meglétéről, amelyek megfelelően biztosítják az egyes projektek értékelésével megbízott technikai csoportok tagjaival kapcsolatban felmerülő esetleges összeférhetetlenség elkerülését és kezelését. Ezeknek az eljárásoknak emellett a projektek ellenőrzése során mindvégig biztosítaniuk kell az egyenlő bánásmódot és a méltányosságot.
                  A technikai csoportok üléseit lehetőség szerint olyan helyszíneken kell tartani, ahol a projektek ellenőrzése és az eredmények értékelése a legjobban végrehajtható.”

                  4.

                  A 25. cikk helyébe a következő szöveg lép:
                  „25. cikk
                  Pályázati felhívás
                  (1)   Évente közzé kell tenni pályázati felhívást. A pályázatok benyújtásának kezdő időpontját a (3) bekezdésben említett információs csomagban kell kihirdetni. Eltérő rendelkezés hiányában a pályázatok értékelésre történő benyújtásának határideje minden év szeptember 15-e. Amennyiben szeptember 15. hétvégére, péntekre vagy hétfőre esik, a határidő automatikusan a szeptember 15-ét követő első munkanapra változik. A pályázatok benyújtásának határidejét a (3) bekezdésben említett információs csomagban kell kihirdetni.
                  (2)   Amennyiben a Bizottság a 41. cikk d) és e) pontjának megfelelően a pályázatok e cikk (1) bekezdésében említett benyújtási határidejének módosításáról vagy célzott pályázati felhívások kiírásáról határoz, az erre vonatkozó információkat az Európai Unió Hivatalos Lapjában közzéteszi.
                  A célzott pályázati felhívásoknak tartalmazniuk kell a pályázatok benyújtására és a pályázatok értékelésére vonatkozó időpontokat és szabályokat – beleértve azt is, hogy a benyújtás egy vagy két lépésben kerül-e lebonyolításra –, a prioritásokat, szükség esetén a támogatható projektek 14–18. cikk szerinti típusát, valamint a tervezett finanszírozást.
                  (3)   A Bizottság gondoskodik arról, hogy a pályázati felhívás közzétételekor – különösen a Bizottság honlapjáról elérhető információs csomag formájában – minden lehetséges résztvevőnek elégséges iránymutatás és tájékoztatás álljon rendelkezésére. Külön kérésre a Bizottság az információs csomagot nyomtatott formában is rendelkezésre bocsátja.
                  Az információs csomagnak tájékoztatást kell nyújtania a részletes részvételi szabályokról, a pályázatok és a projektek kezelési módszereiről, a pályázati űrlapokról, a pályázatok benyújtására vonatkozó szabályokról, a támogatásimegállapodás-mintákról, a támogatható költségekről, az engedélyezett pénzügyi hozzájárulás maximumáról, a kifizetési módokról és a kutatási program elsődleges éves célkitűzéseiről.
                  A pályázatokat az információs csomagban foglalt szabályokkal összhangban a Bizottságnak kell benyújtani.”

                  5.

                  A 27. cikk második bekezdése helyébe a következő szöveg lép:
                  „A Bizottság biztosítja, hogy minden lehetséges pályázó rendelkezésére álljon egy, a KTF-tevékenységek értékelését és kiválasztását ismertető kézikönyv.”

                  6.

                  A 28. cikk (3) bekezdésének helyébe a következő szöveg lép:
                  „(3)   A Bizottság elkészíti az elfogadott pályázatoknak az érdemek alapján rangsorolt jegyzékét.”

                  7.

                  A szöveg a következő cikkel egészül ki:
                  „29a. cikk
                  A tevékenységek végrehajtása
                  (1)   A résztvevők a tevékenységeket az e határozatban, a 966/2012/EU, Euratom európai parlamenti és tanácsi rendeletben (*1) és az 1268/2012/EU felhatalmazáson alapuló bizottsági rendeletben (*2), valamint a pályázati felhívásban és a támogatási megállapodásban megállapított valamennyi feltétel betartása és valamennyi kötelezettség teljesítése mellett kötelesek végrehajtani.
                  (2)   A résztvevők nem vállalhatnak olyan kötelezettségeket, amelyek e határozattal vagy a támogatási megállapodással összeegyeztethetetlenek. Ha valamelyik résztvevő a tevékenység technikai végrehajtásával kapcsolatos kötelezettségeit nem teljesíti, a többi résztvevő mindennemű további uniós finanszírozás folyósítása nélkül köteles teljesíteni kötelezettségeit, hacsak a Bizottság kifejezetten felmentést nem ad e kötelezettségek bármelyike alól. A résztvevők kötelesek gondoskodni arról, hogy a Bizottság kellő időben tájékoztatást kapjon minden olyan eseményről, amely jelentős hatással lehet a tevékenység végzésére vagy az Unió érdekeire.
                  (3)   A résztvevők kötelesek a tevékenységet végrehajtani, és ennek érdekében minden szükséges és észszerű intézkedést megtenni. A résztvevőknek a szükséges időben és módon rendelkezniük kell a tevékenység végzéséhez szükséges erőforrásokkal. Amennyiben a tevékenység végzéséhez szükséges, a tevékenységek keretében feladatokat bízhatnak harmadik felekre, az alvállalkozókat is ideértve. Az elvégzett munkáért a Bizottsággal, valamint a többi résztvevővel szemben továbbra is a résztvevő tartozik felelősséggel.
                  (4)   Alvállalkozók a tevékenység egyes elemeinek végrehajtása céljából csak a támogatási megállapodásban megjelölt esetekben vehetők igénybe, valamint olyan, kellően indokolt esetekben, amelyeket a támogatási megállapodás hatálybalépésének időpontjában nem lehetett egyértelműen előre látni.
                  (5)   Alvállalkozóktól eltérő harmadik felek is végezhetnek el feladatokat a tevékenység keretében a támogatási megállapodás feltételeinek megfelelően. A támogatási megállapodásban meg kell jelölni a kérdéses harmadik felet és az általa elvégzendő feladatot.
                  E harmadik felek költségei akkor minősülnek támogatható költségnek, ha a harmadik fél a következő feltételek mindegyikének megfelel:

                              a)

                              ha résztvevő volna, jogosult volna finanszírozásra;

                              b)

                              valamely résztvevő kapcsolt jogalanya, vagy olyan jogi kapcsolat fűzi valamely résztvevőhöz, amely nem kizárólag a tevékenységgel kapcsolatos együttműködéssel jár együtt;

                              c)

                              személyét a támogatási megállapodás megjelöli; és

                              d)

                              magára nézve kötelezőnek fogadja el a támogatási megállapodásnak a költségek támogathatóságával és a kiadások ellenőrzésével kapcsolatban a résztvevőkre vonatkozó rendelkezéseit.

                        (6)   A résztvevők kötelesek betartani a tevékenység végzésének helye szerinti ország nemzeti jogának törvényi és rendeleti rendelkezéseit és etikai szabályait. A résztvevők a tevékenység megkezdése előtt kötelesek szükség esetén beszerezni az illetékes nemzeti vagy helyi etikai bizottságok jóváhagyását.

                     (*1)  Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.);"

                     (*2)  A Bizottság 1268/2012/EU felhatalmazáson alapuló rendelete (2012. október 29.) az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).”"

                  8.

                  A 33. cikk helyébe a következő szöveg lép:
                  „33. cikk
                  Személyzeti költségek
                  A támogatható személyzeti költségek csak azon személyek tényleges munkaidejére terjednek ki, akik közvetlenül a tevékenységhez tartozó munkát végeztek.
                  A kis- és középvállalkozások tulajdonosainak és a munkabérben nem részesülő más természetes személyek személyzeti költsége egységköltség-alapon számolható el.”

                  9.

                  A 39. cikk helyébe a következő szöveg lép:
                  „39. cikk
                  Független és magasan képzett szakértők kijelölése
                  A 18. cikkben, a 28. cikk (2) bekezdésében és a 38. cikkben említett független és magasan képzett szakértők kijelölésére vonatkozóan az 1290/2013/EU európai parlamenti és tanácsi rendelet (*3) 40. cikkének rendelkezéseit kell értelemszerűen alkalmazni.

                     (*3)  Az Európai Parlament és a Tanács 1290/2013/EU rendelete (2013. december 11.) a »Horizont 2020« kutatási és innovációs keretprogram (2014–2020) részvételi és terjesztési szabályainak megállapításáról, valamint az 1906/2006/EK rendelet hatályon kívül helyezéséről (HL L 347., 2013.12.20., 81. o.).”"

                  10.

                  Az 41. cikk d) pontja helyébe a következő szöveg lép:

                              „d)

                              a 25. cikkben említett határidő megváltoztatása;”.

                  11.

                  A 42. cikk (2) bekezdésének helyébe a következő szöveg lép:
                  „(2)   E bekezdésre történő hivatkozáskor a 182/2011/EU európai parlamenti és tanácsi rendelet (*4) 5. cikkét kell alkalmazni.

                     (*4)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).”"

            2. cikk
      Ez a határozat az Európai Unió Hivatalos Lapjában való kihirdetését követő huszadik napon lép hatályba.

         Kelt Brüsszelben, 2017. május 29-én.

               a Tanács részéről

               az elnök

            C. CARDONA

         (1)  2016. december 14-i vélemény (a Hivatalos Lapban még nem tették közzé).

         (2)  Az Európai Parlament és a Tanács 1291/2013/EU rendelete (2013. december 11.) a „Horizont 2020” kutatási és innovációs keretprogram (2014–2020) létrehozásáról és az 1982/2006/EK határozat hatályon kívül helyezéséről (HL L 347., 2013.12.20., 104. o.).

         (3)  A Tanács 2008/376/EK határozata (2008. április 29.) a Szén- és Acélipari Kutatási Alap Kutatási Programjának elfogadásáról és az e programra vonatkozó többéves technikai iránymutatásokról (HL L 130., 2008.5.20., 7. o.).

         (4)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).


title: 2005/606/EK: A Bizottság határozata (2005. augusztus 5.) a közös halászati politika keretében a nyílt tengeri állományokkal foglalkozó regionális tanácsadó testület működésének megkezdéséről

text:
               9.8.2005

               HU

               Az Európai Unió Hivatalos Lapja

               L 206/21

      A BIZOTTSÁG HATÁROZATA

   (2005. augusztus 5.)
   a közös halászati politika keretében a nyílt tengeri állományokkal foglalkozó regionális tanácsadó testület működésének megkezdéséről
   (2005/606/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közös halászati politika alapján történő regionális tanácsadó testületek felállításáról szóló, 2004. július 19-i 2004/585/EK tanácsi határozatra (1) és különösen annak 3. cikke (3) bekezdésére,
   tekintettel a Hollandia által Dánia, Németország, Spanyolország, Franciaország, Írország, Hollandia, Lengyelország, Portugália, Svédország és az Egyesült Királyság nevében 2005. május 19-én továbbított ajánlásra,
   mivel:

               (1)

               A halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelet (2) és a 2004/585/EK határozat meghatározza a regionális tanácsadó testületek létrehozásának és működésének keretét.

               (2)

               A 2004/585/EK határozat 2. cikke a nyílt tengeri állományok (kék puha tőkehal, közönséges makréla, fattyúmakréla, hering) tekintetében egy regionális tanácsadó testületet állít fel a Balti-tenger kivételével a Nemzetközi Tengerkutatási Tanács (ICES) felügyelete alá tartozó valamennyi területen (3).

               (3)

               A 2004/585/EK határozat 3. cikke (1) bekezdésének megfelelően a halászati ágazat és más érdekcsoportok képviselői Dániában, Németországban, Spanyolországban, Franciaországban, Írországban, Hollandiában, Lengyelországban, Portugáliában, Svédországban és az Egyesült Királyságban kérelmet nyújtottak be e regionális tanácsadó testület működésére vonatkozóan.

               (4)

               A 2004/585/EK határozat 3. cikke (2) bekezdésének megfelelően az érintett tagállamok döntést hoztak arról, hogy a nyílt tengeri állományokkal foglalkozó regionális tanácsadó testületre vonatkozó kérelem megfelel-e az említett határozat rendelkezéseinek. 2005. május 19-én az érintett tagállamok továbbították e regionális tanácsadó testületre vonatkozó ajánlásukat a Bizottsághoz.

               (5)

               A Bizottság a 2004/585/EK határozatnak, valamint a közös halászati politika célkitűzéseinek és alapelveinek fényében értékelte az érintett felek kérelmét és az ajánlást, és megállapította, hogy a nyílt tengeri állományokkal foglalkozó regionális tanácsadó testület kész megkezdeni működését,

         A KÖVETKEZŐKÉPPEN HATÁROZOTT:
   Egyetlen cikk
   A 2004/585/EK határozat 2. cikke (1) bekezdésének f) pontjával a nyílt tengeri állományok tekintetében felállított regionális tanácsadó testület 2005. augusztus 16-tól megkezdi működését.

      Kelt Brüsszelben, 2005. augusztus 5-én.

            a Bizottság részéről

         Joe BORG

            a Bizottság tagja

      (1)  HL L 256., 2004.8.3., 17. o.

      (2)  HL L 358., 2002.12.31., 59. o.

      (3)  A 3880/91/EGK tanácsi rendeletben meghatározottak szerint (HL L 365., 1991.12.31., 1. o.).


title: A Tanács (EU) 2015/899 határozata (2015. június 8.) az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió nevében elfogadandó álláspontról (Kopernikusz)

text:
                  12.6.2015

                  HU

                  Az Európai Unió Hivatalos Lapja

                  L 147/16

            A TANÁCS (EU) 2015/899 HATÁROZATA
      (2015. június 8.)
      az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió nevében elfogadandó álláspontról (Kopernikusz)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 189. cikke (2) bekezdésére, összefüggésben a 218. cikke (9) bekezdésével,
      tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
      tekintettel az Európai Bizottság javaslatára,
      mivel:

                  (1)

                  Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

                  (2)

                  Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

                  (3)

                  Az EGT-megállapodás 31. jegyzőkönyve rendelkezéseket és szabályokat tartalmaz a négy alapszabadságon kívül eső területeken folytatott együttműködésre vonatkozóan.

                  (4)

                  Az EGT Vegyes Bizottság 2014. november 13-i 249/2014 határozata kiterjesztette az EGT-megállapodás Szerződő Felei közötti együttműködést a 377/2014/EU európai parlamenti és tanácsi rendeletre (3).

                  (5)

                  Ezen együttműködést az EGT-megállapodás 31. jegyzőkönyvében foglalt feltételek mellett ki kell terjeszteni Norvégiára, amely részvétele ennélfogva 2014. január 1-jétől kezdődik.

                  (6)

                  Ezért módosítani kell az EGT-megállapodás 31. jegyzőkönyvét annak érdekében, hogy a kibővített együttműködés 2014. január 1-jétől lehetővé váljon.

                  (7)

                  Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

            ELFOGADTA EZT A HATÁROZATOT:
      1. cikk
      Az EGT Vegyes Bizottságban az EGT-megállapodásnak az egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió nevében elfogadandó álláspont az EGT Vegyes Bizottság e határozathoz csatolt határozattervezetén alapul.
      2. cikk
      Ez a határozat az elfogadásának napján lép hatályba.

         Kelt Luxembourgban, 2015. június 8-án.

               a Tanács részéről

               az elnök

            D. REIZNIECE-OZOLA

         (1)  HL L 305., 1994.11.30., 6. o.

         (2)  HL L 1., 1994.1.3., 3. o.

         (3)  Az Európai Parlament és a Tanács 377/2014/EU rendelete (2014. április 3.) a Kopernikusz-program létrehozásáról és a 911/2010/EU rendelet hatályon kívül helyezéséről (HL L 122., 2014.4.24., 44. o.).

         TERVEZET
         AZ EGT VEGYES BIZOTTSÁG …/2015 HATÁROZATA
         (…)
         az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:

                     (1)

                     Az EGT Vegyes Bizottság 2014. november 13-i 249/2014 határozata (1) kiterjesztette az EGT-megállapodás Szerződő Felei közötti együttműködést a Kopernikusz-program létrehozásáról és a 911/2010/EU rendelet hatályon kívül helyezéséről szóló, 2014. április 3-i 377/2014/EU európai parlamenti és tanácsi rendeletre (2).

                     (2)

                     Ezen együttműködést az EGT-megállapodás 31. jegyzőkönyvében foglalt feltételek mellett ki kell terjeszteni Norvégiára, amely részvétele ennélfogva 2014. január 1-jétől kezdődik.

                     (3)

                     Ezért módosítani kell az EGT-megállapodás 31. jegyzőkönyvét annak érdekében, hogy a kibővített együttműködés 2014. január 1-jétől lehetővé váljon,

               ELFOGADTA EZT A HATÁROZATOT:
         1. cikk
         Az EGT-megállapodás 31. jegyzőkönyve 1. cikke (8d) bekezdésének e) pontjában a „Norvégia és” szavakat el kell hagyni.
         2. cikk
         Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*).
         Ezt a határozatot 2014. január 1-jétől kell alkalmazni.
         3. cikk
         Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

            Kelt Brüsszelben,

                  az EGT Vegyes Bizottság részéről

                  az elnök

                  az EGT Vegyes Bizottság

                  titkárai

            (1)  HL L [még nem tették közzé].

            (2)  HL L 122., 2014.4.22., 44. o.

            (*)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2010/376/: A Bizottság határozata ( 2010. július 2. ) a 2001/95/EK európai parlamenti és tanácsi irányelv értelmében az újszülöttek és csecsemők alvókörnyezetében található egyes termékekre vonatkozó európai szabványok által követendő biztonsági előírásokról

text:
               6.7.2010

               HU

               Az Európai Unió Hivatalos Lapja

               L 170/39

         A BIZOTTSÁG HATÁROZATA
   (2010. július 2.)
   a 2001/95/EK európai parlamenti és tanácsi irányelv értelmében az újszülöttek és csecsemők alvókörnyezetében található egyes termékekre vonatkozó európai szabványok által követendő biztonsági előírásokról
   (2010/376/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 4. cikke (1) bekezdésének a) pontjára,
   mivel:

               (1)

               A 2001/95/EK irányelv értelmében az európai szabványokat európai szabványügyi testületek hozzák létre. E szabványok biztosítják, hogy a termékek megfeleljenek az irányelv általános biztonsági előírásainak.

               (2)

               A 2001/95/EK irányelv értelmében egy terméket a nemzeti szabványok hatálya alá tartozó veszélyek és veszélykategóriák tekintetében biztonságosnak lehet tekinteni, ha az megfelel az európai szabványokat átvevő, önkéntesen alkalmazandó nemzeti szabványoknak.

               (3)

               2006-ban az Európai Bizottság megbízást adott a 0–5 éves korú csecsemők és kisgyermekek gondozására általánosan használt, különböző csecsemő- és gyermekápolási cikkek biztonságát vizsgáló tanulmány (2) elkészítésére. A tanulmányt a nemzeti hatóságokkal, nemzeti szabványügyi testületekkel, fogyasztói szervezetekkel, termékbiztonsági szervezetekkel, gazdasági szereplőkkel és vizsgáló laboratóriumokkal együttműködve végezték.

               (4)

               A tanulmány e termékekre vonatkozóan tartalmazott mind az Unión belül, mind világszerte bekövetkezett balesetekről és sérülésekről készült statisztikákat, és a fő veszélyek azonosítása, valamint az expozíciós körülmények értékelése alapján teljes körű kockázatelemzést végzett.

               (5)

               A tanulmány által vizsgáltak közül öt olyan terméktípust azonosítottak a tanulmányt követő intézkedések számára, amelyek rendszeresen megtalálhatók az újszülöttek és kisgyermekek alvókörnyezetében. Ezek a következők: kiságymatracok, kiságyba való fejvédők, bébifüggőágyak, gyermekpaplanok és gyermekhálózsákok.

               (6)

               Az újszülöttek mindennap átlagosan legalább 16 órát töltenek alvással, a 3–5 éves korú gyermekek pedig még mindig 11–13 órát alszanak naponta. Az ébren töltött időszakokkal együtt a csecsemők és kisgyermekek minimum egy fél napot, vagy még annál is több időt töltenek az alvókörnyezetükben életük első öt éve alatt. Az alvókörnyezetben helyet kapó termékeknek biztonságosnak kell lenniük, mivel ez az a hely, ahol a csecsemőket és kisgyermekeket napközben és éjjel általában hosszabb időre felügyelet nélkül hagyják.

               (7)

               Az európai baleseti statisztikák adatbázisa (IDB) szerint 2005 és 2007 között az Európai Unióban 17 000 kiságyban történt baleset érte a 0–4 év közötti gyermekeket (3). Az Egyesült Államok Fogyasztói Termékbiztonsági Bizottsága (CPSC) szerint minden évben több csecsemő veszti életét kiságyakkal, illetve kiságyakhoz kapcsolódó termékekkel összefüggő balesetekben, mint bármely más csecsemő- és gyermekápolási cikknek köszönhetően (4).

               (8)

               Az európai gyors riasztórendszeren, a RAPEX-en keresztül a fulladás és a légutak elzáródásának veszélyét jelentették a fejvédők és bébihálózsákok bizonyos modelljei esetében, amelyeket ennek megfelelően kivontak a piaci forgalomból, illetve visszahívtak. 1992-ben a Francia Fogyasztóvédelmi Bizottság a fogyasztók tájékoztatását, valamint a gyermekpaplanok biztonságának növelését célzó intézkedéseket javasolt az utóbbiak tűzveszélyessége, az általuk előidézett túlzott testhőmérséklet-emelkedés és fulladásveszély miatt (5). 2002-ben, 2007-ben és 2008-ban az amerikai egyesült államokbeli CPSC elrendelte a kiságymatracok bizonyos modelljeinek visszahívását beszorulás veszélye, illetve megalapozatlan állítások miatt (6).

               (9)

               A nem biztonságos, illetve a szükséges biztonsági figyelmeztetések nélkül beszerezhető kiságyfejvédők, -matracok és gyermekpaplanok a fellépő testhőmérséklet-emelkedés és fulladás veszélye miatt megnövelhetik a hirtelen csecsemőhalál (SIDS) előfordulását (7).

               (10)

               Egy kutatás ugyanakkor úgy találta, hogy a gyermekhálózsákok védőhatást gyakorolhatnak a hirtelen csecsemőhalállal (SIDS) szemben (8), mivel csökkentik a hasra fordulás esélyét és meggátolják, hogy alvás közben az ágynemű az arcra, illetve a fejre kerüljön. Amennyiben ezen okok miatt ösztönözni kell a használatukat, akkor az olyan egyéb veszélyekkel szemben, mint a kis részek légutakban való elakadása, illetve a beszorulás, szükséges a biztonságukat biztosítani.

               (11)

               A fent említett öt terméktípusra nem létezik európai szabvány. Ezért annak érdekében, hogy felkérhessék a szabványügyi testületeket az ilyen termékek használatával összefüggő kockázatok csökkentését célzó szabványok létrehozatalára, szükség van különleges előírások meghatározására a 2001/95/EK irányelv 4. cikke (1) bekezdésének a) pontja alapján.

               (12)

               E szabványok kidolgozását a műszaki szabványok és szabályok terén történő információszolgáltatási eljárás és az információs társadalom szolgáltatásaira vonatkozó szabályok megállapításáról szóló, 1998. június 22-i 98/34/EK európai parlamenti és tanácsi irányelvben (9) meghatározott eljárásnak megfelelően kell elvégezni. Az elfogadott szabvány hivatkozási adatainak közzétételére a 2001/95/EK irányelv 4. cikkének (2) bekezdésével összhangban az Európai Unió Hivatalos Lapjában kerül sor.

               (13)

               Amint rendelkezésre állnak a vonatkozó szabványok, és amennyiben a Bizottság úgy dönt, hogy e szabványok hivatkozási adatait a Hivatalos Lapban közzéteszi a 2001/95/EK irányelv 4. cikke (2) bekezdésében meghatározott eljárásnak megfelelően, akkor az ilyen szabványoknak megfelelően legyártott kiságymatracokat, kiságyba való fejvédőket, bébifüggőágyakat, gyermekpaplanokat és gyermekhálózsákokat úgy kell tekinteni, mint amelyek a szabványok által szabályozott biztonsági követelményeket illetően megfelelnek a 2001/95/EK irányelv általános biztonsági követelményeinek.

               (14)

               E határozat összhangban áll a 2001/95/EGK irányelv 15. cikke értelmében létrehozott bizottság véleményével,

         ELFOGADTA EZT A HATÁROZATOT:
   1. cikk
   Fogalommeghatározások
   E határozat alkalmazásában:
   —   „kiságymatrac”: a kiságyban alvó újszülöttek, illetve gyermekek alátámasztását biztosító termék. A mérete általában 60 × 120 cm vagy 70 × 140 cm, és a vastagsága 6 és 15 cm között váltakozik. Lehet összecsukható is;
   —   „kiságyba való fejvédő”: a kiságyhoz készült kárpitozott tartozék, amelyet annak belső részéhez rögzítenek, általában a gyermek komfortérzetének növelése érdekében. A kiságynak legalább az egyik oldalát be tudja fedni;
   —   „bébifüggőágy”: olyan hajlékony vagy egyéb síkfelülettel rendelkező baba- vagy gyermekágy, amelyet egy vagy több rögzítési pontról függesztenek fel zsinór, heveder vagy szíj segítségével. Olyan fiatal babák lefektetésére alkalmazzák, akik még nem képesek segítség nélkül feltérdelni, illetve felülni;
   —   „gyerekpaplan”: az alvás közbeni komfortérzetet növelő és a test lehűlését megakadályozó, puha töltőanyagot tartalmazó szövetzsák kiságyban történő használatra;
   —   „gyermekhálózsák”: melegen bélelt vagy steppelt, testhosszúságú zsák, amelybe a csecsemőt helyezik, és úgy van megtervezve, hogy a kiságyban alvás, illetve fekvés közben megakadályozza a test lehűlését és a fulladást.
   2. cikk
   Előírások
   A 2001/95/EK irányelv 4. cikke értelmében, az első cikkben említett termékekre vonatkozó európai szabványok által követendő különleges biztonsági előírásokat e határozat melléklete tartalmazza.
   3. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Brüsszelben, 2010. július 2-án.

            a Bizottság részéről

            az elnök

         José Manuel BARROSO

      (1)  HL L 11., 2002.1.15., 4. o.

      (2)  http://ec.europa.eu/consumers/safety/projects/ongoing-projects_en.htm#project_results

      (3)  Az IDB minden sérülést tartalmazó adatbázisa, 2005–2007.

      (4)  „A gyermekgondozási termékekhez kapcsolódó sérülések és halálesetek az öt éven aluli gyermekek körében.”, a CPSC-ben, 2009. február.

      (5)  http://www.securiteconso.org/article195.html

      (6)  http://www.cpsc.gov/cgi-bin/prod.aspx

      (7)  „A csecsemők alvókörnyezete és a hirtelen csecsemőhalál kockázata”, British Medical Journal, 1996,
   „Változó felfogások a SIDS-ről: a csecsemők alvókörnyezetének és alvó testhelyzetének jelentősége”, American Academy of Paediatrics, 2000. március.
   „Az alvókörnyezet és a hirtelen csecsemőhalál kockázata a városi népesség körében”, American Academy of Paediatrics, 2003. május.
   http://www.hc-sc.gc.ca/cps-spc/legislation/pol/bumper-bordure-eng.php

      (8)  „A bölcsőhalál kockázatai és a megelőzési tényezői az alacsony előfordulással rendelkező Hollandiában”, European Journal of Paediatrics, 1998. július.

      (9)  HL L 204., 1998.7.21., 37. o.

      MELLÉKLET

         A KISÁGYMATRACOKRA VONATKOZÓ KÜLÖNLEGES BIZTONSÁGI ELŐÍRÁSOK

      VESZÉLYEK: A termékhez kapcsolódó fő kockázatot a beszorulás és a gyúlékonyság jelenti.

         Biztonsági előírások

      1.   Általános biztonsági előírások

      Az árucikk nem veszélyeztetheti sem a gyermek, sem gondozója biztonságát vagy egészségét, amennyiben rendeltetésszerűen vagy előre látható módon használják, szem előtt tartva a gyermekek viselkedését. Figyelembe kell venni a használó és gondozója képességét különösen azon árucikkek esetében, amelyeket funkciójukból, méretükből és jellegükből adódóan ötévesnél fiatalabb gyermekeknek szántak. Az árucikken vagy csomagolásán feltüntetett feliratok és az ahhoz mellékelt használati utasítás fel kell hívja a gondozó figyelmét az árucikk használata során esetlegesen felmerülő veszélyekre, a sérülések kockázatára és ezek elkerülésének módjára.
      2.   Különleges biztonsági előírások

         Kémiai előírások

      A kiságymatrac meg kell feleljen az uniós szabályozásnak.

         Égési és hőtani tulajdonságok

      A kiságymatrac nem képezhet veszélyes, gyúlékony tárgyat a gyermek környezetében. Ezért olyan anyagokból kell elkészíteni, amelyek az alábbiak közül legalább az egyik feltételnek megfelelnek:

                  —

                  nem égnek, ha lánggal vagy szikrával közvetlen kapcsolatba kerülnek,

                  —

                  ha mégis meggyulladnak, lassan égnek, és a tűz lassan terjed rajtuk,

            Ezenkívül az égés során az éghető anyagok ne bocsássanak ki mérgező füstöket.
      Gyulladásgátló kémiai anyag használatát minimalizálni kell. Ha gyulladásgátló vegyi anyagok alkalmazására kerül sor, azok toxikus hatása az alkalmazásuk, valamint a megsemmisítésük során nem veszélyeztetheti sem a használók és gondozóik egészségét, sem a környezetet.

         Fizikai és mechanikai tulajdonságok

         A résekből és nyílásokból adódó beszorulás veszélye

      A törzs, a fej és a nyak tartószerkezetbe való beszorulásának elkerülése érdekében a kiságymatracoknak tökéletesen fednie kell a tartószerkezetet, valamint ki kell állniuk a gyermek matracon való állása és a kiságyban a matracon járkálás által jelentett terhelést.
      Az összecsukható matracot úgy kell kialakítani, hogy annak részeit a gyermek ne tudja megemelni, ami lehetővé tenné a számára, hogy az ágy tartószerkezetéhez hozzáférjen, és ezáltal megnövekedne a beszorulás veszélye.
      Az árucikket úgy kell megtervezni és gyártani, hogy amennyire lehet, elkerülhető legyen a végtagok, a lábak és kezek beszorulása a matrac és a kiságy oldalai közé.
      A matrac és a kiságy oldala közé beszorult fejű, illetve törzsű gyermek megfulladásának megakadályozása érdekében a matrac és a kiságy oldalai közötti rést korlátozni kell, figyelembe véve a matracnak a tartószerkezetre gyakorolt legsúlyosabb terhelést jelentő elhelyezkedését.

         A beakadás veszélye

      A beakadás veszélyének megakadályozása érdekében korlátozni kell a zsinórok, szalagok és a rögzítéshez használt részek hosszát, valamint a hurkok méretét.

         Külső légutak elzáródása által előidézett fulladásveszély

      A kiságymatracokon nem lehet a gyermek által leválasztható műanyag matrica vagy a matracot borító egyéb olyan vízálló réteg, amely a gyermek száját és orrát is elzárhatja.
      Az árucikkek tárolásánál használt csomagolás nem okozhat a légutak elzáródásából fakadó fulladásveszélyt.
      A fulladásveszély megakadályozása érdekében a termék nem tartalmazhat olyan puha matractöltő anyagot, amelybe a gyermek arca belemélyedhet, illetve amelyen a légutakat eltorlaszoló bemélyedések keletkezhetnek.

         Fulladás és a belső légutak elzáródásának veszélye

      A kiságymatracok nem tartalmazhatnak különálló vagy a gyermek által leválasztható olyan kis részeket, amelyek pontosan beleillenek a gyermek szájába, és lenyelhetők.
      A kiságymatracok nem tartalmazhatnak a gyermek által leválasztható olyan kis részeket, amelyek elakadhatnak a garatban vagy a szájüreg hátsó részében. A töltőanyag – különösen harapás által – nem válhat hozzáférhetővé, és ki kell állnia a gyermek általi előre látható használatból eredő terhelést, figyelembe véve a varratokon a szálak átbújásának lehetőségét és a varrat szilárdságát.

         Veszélyes élek

      A kiságymatracoknak nem lehetnek éles élei vagy hegyes végződései. A rugóknak, drótoknak nem lehet veszélyes hegye, és nem állhatnak ki a matrac felszínén keresztül.

         Szerkezeti integritás

      A matracnak olyan fizikai tulajdonságokkal kell rendelkeznie, hogy az ne hordozza a beszorulás veszélyét. Nem léphet fel a töltőanyagnak a huzat lazaságát okozó tartós deformáció.

         Az árucikkre vonatkozó figyelmeztetések

      A kiságyból való kiesés megakadályozása érdekében a figyelmeztetésekben és használati utasításokban fel kell tüntetni a gondozók számára a matrac vastagságát, valamint a megfelelő méretet (szélességet és hosszúságot), amely szükséges ahhoz, hogy pontosan illeszkedjen a kiságyba, és elkerüljék a beszorulást.
      A fulladás elkerülése érdekében a használati utasítás hívja fel a gondozók figyelmét a gyermek kényelmének fokozása érdekében történő kettő vagy több matrac egymásra helyezéséből adódó veszélyekre.
      Figyelmeztetésekben kell felhívni a figyelmet a lehetséges tűzveszélyes helyzetekre (mint pl. a kiságy közelében folytatott dohányzásra).

         Higiénia

      A kiságymatracokat úgy kell megtervezni, hogy a fertőzés és szennyeződés veszélyének elkerülése érdekében feleljenek meg a higiéniai és tisztítási követelményeknek.

         A KISÁGYBA VALÓ FEJVÉDŐKRE VONATKOZÓ KÜLÖNLEGES BIZTONSÁGI ELŐÍRÁSOK

      VESZÉLYEK: A termékhez kapcsolódó fő kockázatot a fojtási veszély, a belső és külső légutak elzáródásából származó fulladásveszély jelenti.

         Biztonsági előírások

      1.   Általános biztonsági előírások

      Az árucikk nem veszélyeztetheti sem a gyermek, sem gondozója biztonságát vagy egészségét, amennyiben rendeltetésszerűen vagy előre látható módon használják, szem előtt tartva a gyermek viselkedését.
      Figyelembe kell venni a használó és gondozója képességét különösen azon árucikkek esetében, amelyeket funkciójukból, méretükből és jellegükből adódóan 6–18 hónapos gyermekeknek szántak.
      Az árucikken vagy csomagolásán feltüntetett feliratok és az ahhoz mellékelt használati utasítás fel kell hívja a gondozó figyelmét az árucikk használata során esetlegesen felmerülő veszélyekre, a sérülések kockázatára és ezek elkerülésének módjára.
      2.   Különleges biztonsági előírások

         Kémiai előírások

      A kiságyba való fejvédőknek meg kell felelniük az uniós szabályozásnak.

         Égési és hőtani tulajdonságok

      A fejvédők nem jelenthetik az égési veszély kockázatát a gyermek környezetében. Ezért olyan anyagokból kell elkészíteni, amelyek az alábbiak közül legalább az egyik feltételnek megfelelnek:

                  —

                  nem égnek, ha lánggal vagy szikrával közvetlen kapcsolatba kerülnek,

                  —

                  ha mégis meggyulladnak, lassan égnek, és a tűz lassan terjed rajtuk,

            Ezenkívül az égés során az éghető anyagok ne bocsássanak ki mérgező füstöket.
      Gyulladásgátló kémiai anyag használatát minimalizálni kell. Ha gyulladásgátló vegyi anyagok alkalmazására kerül sor, azok toxikus hatása az alkalmazásuk, valamint a megsemmisítésük során nem veszélyeztetheti sem a használók és gondozóik egészségét, sem a környezetet. Mikrobiológiai veszélyek A fejvédők nem jelenthetnek mikrobiológiai veszélyt a nem megfelelő tisztaságú állati eredetű anyagok által.

         Fizikai és mechanikai tulajdonságok

         Mikrobiológiai veszélyek

      A kiságyba való fejvédő nem jelenthet az állati eredetű töltőanyag elégtelen higiéniájából eredő mikrobiológiai veszélyt.

         A résekből és nyílásokból adódó beszorulás veszélye

      A kiságyba való fejvédő nem veszélyeztetheti a gyermeket azzal, hogy annak feje és nyaka hurkok, zsinór vagy egyéb rögzítőeszköz által beszorul szorul. A fejvédőn lévő varrások és díszítőelemek nem lazulhatnak meg mechanikai igénybevétel következtében a gyermek általi, előre látható használat során, elkerülve ezáltal, hogy azok további, beszorulással járó veszélyforrást jelentsenek a végtagokra, fejre és ujjakra nézve, illetve, hogy a töltőanyag hozzáférhetővé váljon (lásd fulladásveszély).

         A beakadás veszélye

      A kiságyba való fejvédőn nem lehetnek olyan zsinórok vagy hurkok, amelybe a gyermek feje beakadhat. Kerülni kell azokat a hurkokat, amelyekbe a gyermek ujjai, lábujjai beszorulhatnak.

         Fulladás és a belső légutak elzáródásának veszélye

      A kiságyba való fejvédő nem tartalmazhat különálló vagy a gyermek által leválasztható olyan kis részeket, amelyek teljesen beférnek a gyermek szájába, és lenyelhetők.
      A kiságyba való fejvédő nem tartalmazhat a gyermek által leválasztható olyan kis részeket, amelyek elakadhatnak a garatban vagy a szájüreg hátsó részében. A töltőanyag – különösen harapás által – nem válhat hozzáférhetővé, és ki kell állnia a gyermek általi előre látható használatból eredő terhelést, figyelembe véve a varratokon a szálak átbújásának lehetőségét és a varrat szilárdságát. A töltőanyag nem tartalmazhat kemény vagy hegyes szennyeződéseket, mint pl. apró fémrészeket, szögeket, tűket és szilánkokat.

         Külső légutak elzáródása által előidézett fulladásveszély

      A terméken nem lehet a gyermek által leválasztható műanyag matrica vagy a kiságyba való fejvédőt borító egyéb vízálló burkolat, amely a gyermek száját és orrát is elzárhatja.
      Az árucikkek tárolásánál használt csomagolás nem okozhat a külső légutak elzáródásából fakadó fulladásveszélyt.
      A fulladás megakadályozása érdekében a termék nem tartalmazhat olyan puha anyagokat, amelybe a gyermek arca belemélyedhet, illetve amelyen a légutakat eltorlaszoló bemélyedések keletkezhetnek.

         Veszélyes élek

      A kiságyba való fejvédőnek nem lehetnek éles élei vagy hegyes végződései. Nem lehetnek rajta olyan végződések vagy a külső felszínükön olyan kiálló részek, amelyek szúrásveszélyt jelenthetnek.

         Védelmi szerep

      A kiságyba való fejvédőt úgy kell megtervezni és gyártani, hogy ne legyenek rajta olyan részek, amelyeken a gyermek a lábát megtámasztva fel tudna mászni a termékre.

         Két különálló termék kombinációjából származó veszélyek

      A kiságyba való fejvédő nem képezhet abban az esetben sem további beakadási vagy fulladási veszélyt, ha a gyermek feje a fejvédő és a kiságy oldala közé kerül.

         Az árucikkre vonatkozó egyedi figyelmeztetések

      Megfelelő tájékoztatást kell nyújtani a fejvédőnek a kiságy oldalára történő helyes rögzítéséhez. A figyelmeztetésben fel kell tüntetni, hogy a fejvédő helyes felszerelésekor a rögzítési eszköz nem tartalmazhat olyan zsinórokat, illetve hurkokat, amelybe a gyermek feje vagy nyaka beakadhat. A figyelmeztetésnek fel kell hívnia a gondozók figyelmét a kiságyhoz (a méretéből vagy formájából adódóan) nem illő, illetve a kiságyhoz helytelenül rögzített fejvédőkből eredő kockázatokra.

         Higiénia

      A kiságyba való fejvédőket úgy kell megtervezni és gyártani, hogy a fertőzés és szennyeződés veszélyének elkerülése érdekében könnyen és alaposan tisztíthatók legyenek. A terméknek a gyártó utasításainak megfelelő módon történő mosása után is teljesítenie kell ezt a feltételt, és meg kell tartania a színét, amikor a gyermekkel érintkezik.

         A BÉBIFÜGGŐÁGYAKRA VONATKOZÓ KÜLÖNLEGES BIZTONSÁGI ELŐÍRÁSOK

      VESZÉLYEK: A termékhez kapcsolódó fő kockázatot a beszorulás, a fulladás és a szerkezet meghibásodásból, illetve instabilitásából adódó sérülés jelenti.

         Biztonsági előírások

      1.   Általános biztonsági előírások

      Az árucikk nem veszélyeztetheti a gyermek biztonságát vagy egészségét, amennyiben rendeltetésszerűen vagy előre látható módon használják, szem előtt tartva a gyermek viselkedését.
      Figyelembe kell venni a használó és gondozója képességét különösen azon árucikkek esetében, amelyeket funkciójukból, méretükből és jellegükből adódóan 12 hónaposnál fiatalabb gyermeknek szántak.
      Az árucikken vagy csomagolásán feltüntetett feliratok és az azokhoz mellékelt használati utasítás fel kell hívja a gondozó figyelmét az árucikkek használata során esetlegesen felmerülő veszélyekre, a sérülések kockázatára és ezek elkerülésének módjára.
      2.   Különleges biztonsági előírások

         Kémiai előírások

      A bébifüggőágy meg kell feleljen az uniós szabályozásnak.

         Égési és hőtani tulajdonságok

      A bébifüggőágyak nem jelenthetik az égési veszély kockázatát a gyermek környezetében. Olyan anyagokból kell készíteni, amelyek az alábbiak közül legalább az egyik feltételnek megfelelnek:

                  —

                  nem égnek, ha lánggal vagy szikrával közvetlen kapcsolatba kerülnek,

                  —

                  ha mégis meggyulladnak, lassan égnek, és a tűz lassan terjed rajtuk,

                  —

                  ha mégis meggyulladnak, lassan égnek, és nem keletkezik belőlük lángoló törmelék, illetve nem olvadnak cseppfolyóssá,

            Ezenkívül az égés során az éghető anyagok ne bocsássanak ki mérgező füstöket.
      Gyulladásgátló kémiai anyag használatát minimalizálni kell. Ha gyulladásgátló vegyi anyagok alkalmazására kerül sor, azok toxikus hatása az alkalmazásuk, valamint a megsemmisítésük során nem veszélyeztetheti sem a használók és gondozóik egészségét, sem a környezetet.

         Fizikai és mechanikai tulajdonságok

         A résekből és nyílásokból adódó beszorulás veszélye

      A bébifüggőágyat úgy kell megtervezni és gyártani, hogy elkerülhető legyen a gyermek fejének, ujjainak, végtagjainak, kezeinek és lábainak beszorulása valamennyi nyílásba.

         A mozgó részekből eredő veszélyek

      Az oldalirányú mozgás miatt a függőágyat úgy kell megtervezni, hogy elkerüljék az ágyban tartózkodó gyermek hozzáütődését a függőágy keretéhez vagy a helyiség többi bútorához.
      A függőágyat úgy kell megtervezni, hogy pl. csavarása esetén korlátozzák az ágy kipörgését.
      A függőágy nem jelenthet (pl. beakadási) veszélyt az ággyal érintkezésbe kerülő más gyermekek (pl. testvérek) számára.

         Kiesés veszélye

      Az állványnak és az ágynak elég stabilnak kell lennie ahhoz, hogy megakadályozható legyen a függőágy véletlen, a gyermek kiesését okozó felbillenése. A babaágy a gyermek mozgása közben, illetve az ágy a felfüggesztése által megengedett amplitúdóval történő lengése közben is stabil kell maradjon.
      A rögzítés nem válhat le a tartógerendáról vagy hasonló tartó eszközről.
      A felfüggesztésnek – annak minden elemével együtt – ki kell bírnia a gyermek mozgását használat közben.

         Beakadás veszélye

      A függőágyon nem lehetnek olyan zsinórok vagy szalagok, amelybe a gyermek nyaka beakadhat. Meg kell oldani, hogy a függőágyban a gyermek ne tudjon beakadni az állvány, illetve a beállítószerkezet zsinórjaiba vagy hevederjeibe.

         Fulladás és a belső légutak elzáródásának veszélye

      A függőágyak nem tartalmazhatnak különálló vagy a gyermek által leválasztható olyan kis részeket, amelyek teljesen beférnek a gyermek szájába, és lenyelhetők.
      A függőágyak nem tartalmazhatnak a gyermek által leválasztható olyan kis részeket, amelyek a garatban vagy a szájüreg hátsó részében elakadhatnak. A töltőanyag nem válhat hozzáférhetővé, és ellen kell álljon a gyermek általi, előre látható használattal járó igénybevételnek (beleértve a harapdálást is).

         Külső légutak elzáródása által előidézett fulladásveszély

      A terméken nem lehet a gyermek által leválasztható műanyag matrica vagy egyéb olyan vízálló burkolat, amely a gyermek száját és orrát is elzárhatja.
      Az árucikk tárolásánál használt csomagolás nem okozhat a külső légutak elzáródásából fakadó fulladásveszélyt. A fulladásveszély megakadályozása érdekében a termék nem tartalmazhat olyan puha anyagokat, amelybe a gyermek arca belemélyedhet, illetve amelyen a légutakat eltorlaszoló bemélyedések keletkezhetnek.

         Veszélyes élek

      A függőágynak nem lehetnek éles élei és kiszögellései. A hozzáférhető éleket, illetve sarkokat le kell kerekíteni, illetve sarkítani.
      A terméken nem lehetnek olyan kiálló részek, amelyekre a gyermek ráeshet és megsérülhet.
      A terméknek nem lehetnek olyan végződései vagy a külső felszínén olyan kiálló részei, amelyek szúrásveszélyt jelenthetnek.

         Szerkezeti integritás

      Az ágyból történő kiesés, illetve a vele való ütközés elkerülése érdekében korlátozni kell a felfüggesztés deformációját és a szabályozó eszköz állíthatóságát.
      A bébifüggőágyon lévő varrások és díszítőelemek nem lazulhatnak meg mechanikai igénybevétel következtében a gyermek általi, előre látható használat során, és így nem jelenthetnek beszorulással járó veszélyforrást a végtagokra, fejre és ujjakra nézve.
      A gyermek testsúlyának mozgatása által nem keletkezhetnek olyan rések, illetve a meglévő rések nem változhatnak meg oly módon, hogy az a gyermekek ujjának, fejének és lábainak beszorulásához vezessen.
      Annak érdekében, hogy megakadályozható legyen a függőágy összedőlése és (az állványok, a rögzítés és a felfüggesztés) alkotóelemeinek törése – ami valószínűleg fizikai sérülést okozna –, a függőágy ki kell bírja azt a mechanikai igénybevételt, amelynek a termék élettartama alatt a használat során ki van téve.

         Az árucikkre vonatkozó egyedi figyelmeztetések

      A figyelmeztetésekben és használati utasításokban felhívják a gondozók figyelmét arra, hogy az ágy biztonságos módon történő összeszerelése és beállítása ügyességet igényel. A figyelmeztetések a következő üzeneteket kell közvetítsék:

                  —

                  erős kilengés esetén a gyermek megsérülhet (pl. a gyermek nekiütődhet az ágykeretnek, vagy az ágy más bútoroknak csapódhat),

                  —

                  a függőágy más gyermekek számára is veszélyt jelenthet,

                  —

                  a többi gyerek további veszélyforrást jelenthet (pl. megpróbálnak az ágyon áthajolni),

                  —

                  a függőágyakat sík felületre kell felszerelni,

                  —

                  a függőágyak éjszakai alvásra történő alkalmazása kerülendő,

                  —

                  nem szabad a függőágyat használni, amikor a gyermek már segítség nélkül fel tud térdelni, illetve fel tud ülni benne. Egyértelműen jelölni kell a megfelelő korcsoportot (12 hónapnál nem több), amely számára a termék alkalmas.

         Higiénia

      A függőágyat úgy kell megtervezni és gyártani, hogy a fertőzés és szennyeződés veszélyének elkerülése érdekében könnyen és alaposan tisztítható legyen.

         A GYERMEKPAPLANOKRA VONATKOZÓ KÜLÖNLEGES BIZTONSÁGI ELŐÍRÁSOK

      VESZÉLYEK: A termékhez kapcsolódó fő kockázatot a fulladás és a testhőmérséklet emelkedése jelenti, amelyeket gyakran hoznak összefüggésbe a hirtelen csecsemőhalállal.

         Biztonsági előírások

      1.   Általános biztonsági előírások

      Az árucikk nem veszélyeztetheti a gyermek biztonságát vagy egészségét, amennyiben rendeltetésszerűen vagy előre látható módon használják, szem előtt tartva a gyermek viselkedését.
      Az árucikken vagy csomagolásán feltüntetett feliratoknak és a hozzájuk mellékelt használati utasításnak fel kell hívnia a gondozó személyek figyelmét az árucikkek használata során esetlegesen felmerülő veszélyekre, a sérülések kockázatára és ezek elkerülésének módjára.
      2.   Különleges biztonsági előírások

         Kémiai előírások

      A gyermekpaplan meg kell feleljen az uniós szabályozásnak.

         Égési és hőtani tulajdonságok

      A gyermekpaplanok nem jelenthetik az égési veszély kockázatát a gyermek környezetében.
      Olyan anyagokból kell készíteni, amelyek az alábbiak közül legalább az egyik feltételnek megfelelnek:

                  —

                  nem égnek, ha lánggal vagy szikrával közvetlen kapcsolatba kerülnek,

                  —

                  ha mégis meggyulladnak, lassan égnek, és a tűz lassan terjed rajtuk,

            Ezenkívül az égés során az éghető anyagok ne bocsássanak ki mérgező füstöket.
      Gyulladásgátló kémiai anyag használatát minimalizálni kell. Ha gyulladásgátló vegyi anyagok alkalmazására kerül sor, azok toxikus hatása az alkalmazásuk, valamint a megsemmisítésük során nem veszélyeztetheti a használók és gondozóik egészségét, illetve a környezetet.

         A testhőmérséklet emelkedésének veszélye

      A testhőmérséklet emelkedésének megakadályozása érdekében a figyelmeztetésben és a használati utasításban hívják fel a gondozó figyelmét azon helyiség hőmérsékletére, ahol a terméket használják.

         Fizikai és mechanikai tulajdonságok

         Mikrobiológiai veszélyek

      A gyermekpaplan nem jelenthet az állati eredetű töltőanyag elégtelen higiéniájából eredő mikrobiológiai veszélyt.

         A résekből és nyílásokból adódó beszorulás veszélye

      A paplanon lévő varrások és díszítőelemek nem lazulhatnak meg az előre látható használatból eredő mechanikai igénybevétel következtében, elkerülve ezáltal, hogy azok beszorulási veszélyforrást jelentsenek (elsősorban az ujjakra nézve).

         A beakadás veszélye

      A gyermekpaplan nem tartalmazhat olyan zsinórt vagy hurkot, amelybe a gyermek nyaka beakadhat.

         Fulladás és a belső légutak elzáródásának veszélye

      A gyermekpaplan nem tartalmazhat különálló vagy a gyermek által leválasztható olyan kis méretű részeket, amelyek teljesen beférnek a gyermek szájába, és lenyelhetők. A gyermekpaplan nem tartalmazhat a gyermek által leválasztható olyan kisméretű részeket, amelyek elakadhatnak a garatban vagy a szájüreg hátsó részében. A töltőanyag nem tartalmazhat kemény vagy hegyes szennyeződéseket, mint pl. apró fémrészeket, szögeket, tűket és szilánkokat. A töltőanyagnak ellen kell állnia az előre látható, gyermek általi használattal járó igénybevételnek (beleértve a harapdálást is), figyelembe véve a paplan varratán keresztül esetleg távozó szálakat és a varratok szilárdságát is.

         Külső légutak elzáródása által előidézett fulladásveszély

      A gyermekpaplanon nem lehet a gyermek által leválasztható műanyag matrica vagy egyéb olyan vízálló burkolat, amely a gyermek száját és orrát is elzárhatja.
      Az árucikk tárolásánál használt csomagolás nem okozhat a külső légutak elzáródásából fakadó fulladásveszélyt.
      A csecsemőnek akkor is tudnia kell lélegezni, és megfelelő levegőmennyiséghez jutnia, amikor a paplan alvás közben az arcára kerül.

         Az árucikkre vonatkozó egyedi figyelmeztetések

      A figyelmeztetésekben és használati utasításokban felhívják a gondozó figyelmét, hogy a paplanhasználat négy hónaposnál fiatalabb gyermekek esetében komoly fulladásveszéllyel jár.
      Ezek használatára az ajánlott legfiatalabb életkor kilenc hónap.
      Ugyanígy tájékoztatást kell nyújtani a kiságy méretére vonatkozóan, amelyben a paplan vagy dunna alkalmazható.
      Figyelmeztetéseket tüntetnek fel a szoba hőmérsékletére vonatkozóan is (lásd a testhőmérséklet emelkedésének veszélyét).

         Higiénia

      A gyermekpaplant úgy kell tervezni és gyártani, hogy a fertőzés és szennyeződés veszélyének elkerülése érdekében könnyen és alaposan tisztítható legyen. A terméknek a gyártó utasításainak megfelelő módon történő mosása után is teljesítenie kell ezt a feltételt és meg kell tartania a színét, amikor a gyermekkel érintkezik.

         A GYERMEKHÁLÓZSÁKOKRA VONATKOZÓ KÜLÖNLEGES BIZTONSÁGI ELŐÍRÁSOK

      VESZÉLYEK: A termékhez kapcsolódó fő kockázatot a kis részek által jelentett fulladásveszély és a zsákon belül történő beszorulás veszélye jelenti.

         Biztonsági előírások

      1.   Általános biztonsági előírások

      Az árucikk nem veszélyeztetheti a gyermek biztonságát vagy egészségét, amennyiben rendeltetésszerűen vagy előre látható módon használják, szem előtt tartva a gyermek viselkedését.
      Az árucikken vagy csomagolásán feltüntetett feliratoknak és az azokhoz mellékelt használati utasításnak fel kell hívnia a gondozó személyek figyelmét az árucikkek használata során esetlegesen felmerülő veszélyekre, a sérülések kockázatára és ezek elkerülésének módjára.
      2.   Különleges biztonsági előírások

         Kémiai előírások

      A gyermekhálózsák meg kell feleljen az uniós szabályozásnak.

         Égési és hőtani tulajdonságok

      A gyermekhálózsákok nem jelenthetik az égési veszély kockázatát a gyermek környezetében.
      Olyan anyagokból kell készíteni, amelyek az alábbiak közül legalább az egyik feltételnek megfelelnek:

                  —

                  nem égnek, ha lánggal vagy szikrával közvetlen kapcsolatba kerülnek,

                  —

                  ha mégis meggyulladnak, lassan égnek, és a tűz lassan terjed rajtuk,

            Ezenkívül az égés során az éghető anyagok ne bocsássanak ki mérgező füstöket.
      Gyulladásgátló kémiai anyag használatát minimalizálni kell. Ha gyulladásgátló vegyi anyagok alkalmazására kerül sor, azok toxikus hatása az alkalmazásuk, valamint a megsemmisítésük során nem veszélyeztetheti sem a használók és gondozóik egészségét, sem a környezetet.

         A testhőmérséklet emelkedésének veszélye

      A testhőmérséklet emelkedésének megakadályozása érdekében a figyelmeztetésekben és használati utasításokban felhívják a gondozó figyelmét azon helyiség hőmérsékletére, ahol a terméket használják.

         Fizikai és mechanikai tulajdonságok

         A résekből és nyílásokból adódó beszorulás veszélye

      A hálózsákon lévő varrások és díszítőelemek nem lazulhatnak meg az előre látható használatból eredő mechanikai igénybevétel következtében, elkerülve ezáltal, hogy azok beszorulási veszélyforrást jelentsenek (elsősorban az ujjakra nézve). A nyak- és karnyílások olyanok legyenek, hogy megakadályozzák a gyermek zsákba történő becsúszását.

         Szerkezeti integritás

      A rögzítőelemeknek biztosítaniuk kell, hogy a gyermek zsákba történő becsúszása megelőzhető legyen. A varratoknak és a rögzítőelemeknek stabilnak kell maradnia a gyártói utasítás szerint elvégzett mosás után.

         A beakadás veszélye

      A hálózsákban nem lehetnek olyan zsinórok vagy hurkok, amelybe a gyermek nyaka beakadhat.

         Fulladás és a belső légutak elzáródásának veszélye

      A gyermekhálózsákok nem tartalmazhatnak a gyermek által leválasztható olyan különálló, illetve kis méretű részeket, amelyek teljesen beférnek a gyermek szájába, és lenyelhetők. A hálózsákok nem tartalmazhatnak a gyermek által leválasztható olyan kis részeket, amelyek a garatban vagy a szájüreg hátsó részében elakadhatnak. A töltőanyag nem válhat hozzáférhetővé, és ellen kell állnia az előre látható gyermek általi használattal járó igénybevételnek (beleértve a harapdálást is), figyelembe véve a hálózsák varratán keresztül esetleg távozó szálakat és a varratok szilárdságát is.

         Külső légutak elzáródása által előidézett fulladásveszély

      A gyermekhálózsákon nem lehet a gyermek által leválasztható műanyag matrica vagy egyéb olyan vízálló burkolat, amely a gyermek száját és orrát is elzárhatja.
      Az árucikk tárolásánál használt csomagolás nem okozhat a külső légutak elzáródásából fakadó fulladásveszélyt.
      A csecsemőnek akkor is tudnia kell lélegezni, ha alvás közben a hálózsák az arcára kerül.

         Veszélyes élek

      A hálózsákoknak nem lehetnek éles élei és végződései.

         Az árucikkre vonatkozó egyedi figyelmeztetések

      A figyelmeztetések és használati utasítások pontos eligazítást nyújtanak a gondozó számára a gyermek korának és magasságának megfelelő hálózsák kiválasztásához.
      Figyelmeztetéseket tüntetnek fel a szoba hőmérsékletére vonatkozóan is (lásd a testhőmérséklet emelkedésének veszélyét).

         Higiénia

      A gyermekhálózsákot úgy kell megtervezni és gyártani, hogy a fertőzés és szennyeződés veszélyének elkerülése érdekében könnyen és alaposan tisztítható legyen. A terméknek a gyártó utasításainak megfelelő módon történő mosása után is teljesítenie kell ezt a feltételt és meg kell tartania a színét, amikor a gyermekkel érintkezik.